om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Spanien - EGF/2021/006 ES/Cataluña automotive

6.De spanske myndigheder indgav ansøgningen i medfør af interventionskriteriet i EGF-forordningens artikel 4, stk. 2, litra b), som forudsætter aktivitetsophør for mindst 200 afskedigede arbejdstagere i løbet af en seksmåneders referenceperiode, i virksomheder, der alle er aktive inden for samme økonomiske sektor, som defineret på NACE rev. 2-hovedgruppeniveau, og som befinder sig i en region eller to sammenhængende regioner på NUTS 2-niveau i en medlemsstat. Der var 346 afskedigede arbejdstagere i NUTS 2-regionen Cataluña (ES51).

4.De spanske myndigheder indgav ansøgning EGF/2021/006 ES/Cataluña automotive den 23. september 2021, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen den 29. september 2021 og anmodede de spanske myndigheder om yderligere oplysninger den 7. oktober 2021. Der blev indsendt yderligere oplysninger inden for 15 arbejdsdage efter anmodningen. Fristen på 50 arbejdsdage efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 20. januar 2022.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for tildeling af økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF), er fastsat i Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EF) nr. 1309/2013 ("EGF-forordningen").

19.I overensstemmelse med national lovgivning deltager arbejdsmarkedets parter, virksomheder og arbejdstagerrepræsentanter i tiden op til afskedigelserne i forhandlinger, hvilket har til formål at nå til enighed om de afskedigelser og genplaceringsprogrammer, som er en retlig forpligtelse for en virksomhed, der afskediger 50 eller flere arbejdstagere på en gang. Genplaceringsprogrammerne giver arbejdstagerne hjælp til jobsøgning, erhvervsvejledning og uddannelse. Programmernes varighed er på seks måneder. Cataluñas offentlige arbejdsformidling (SOC) yder genplaceringstjenester til de afskedigede arbejdstagere, der ikke er berettiget til genplaceringsprogrammerne.

18.De spanske myndigheder har beskrevet, hvordan der er taget hensyn til henstillingerne i EU's kvalitetsramme for foregribelse af forandringer og omstruktureringer i det foreliggende tilfælde. De spanske myndigheder understreger, at offentlige organer overvåger omstruktureringsprocesserne og håndterer anmodninger om kollektive afskedigelser, men at de ikke har beføjelse til at godkende/afvise dem. Disse organer kan til gengæld fastsætte programmer til at fremme jobskabelse i samarbejde med lokale instanser eller offentlige-private instanser (omskolingsagenturer).

12.Den 27. maj 2020 fremlagde Renault, Nissan og Mitsubishi deres nye strategiske plan baseret på princippet om leder-følger og på komplementaritet mellem virksomheder. Hver enkelt virksomhed vil fokusere på en bestemt type køretøj, pr. varesegment, dvs. at den ledende virksomhed bygger et moderkøretøj (lederbil), og søsterkøretøjer bygges med støtte fra følgernes hold. Hver enkelt virksomhed vil også fokusere på sine kerneområder. I henhold til dette princip vil Nissan fokusere på Kina, Nordamerika og Japan, Renault på Europa, Rusland, Sydamerika og Nordafrika og Mitsubishi på Sydøstasien og Oceanien. Dagen efter bekræftede Nissan som følge af den konstante nedgang i EU's markedsandel af den globale produktion af personbiler sine planer om at reducere sin tilstedeværelse i Europa for igen at fokusere på mere rentable markeder og bebudede lukningen af sit fabriksanlæg i Barcelona. Lukningen var afsluttet ved udgangen af 2021.

9.Ud over de allerede omhandlede arbejdstagere omfatter de støtteberettigede modtagere 359 afskedigede arbejdstagere, hvis aktivitet ophørte før eller efter referenceperioden på seks måneder. Alle disse arbejdstageres aktivitet ophørte inden for de seks måneder før referenceperiodens start den 1. januar 2021 og/eller mellem slutningen af referenceperioden og dagen før vedtagelsen af dette forslag. Der kan etableres en klar årsagssammenhæng med den begivenhed, der udløste ophøret af de afskedigede arbejdstageres aktivitet under referenceperioden.

20.De mest repræsentative fagforeninger og erhvervsorganisationer i Catalonien, Comisiones Obreras, UGT, Fomento del Trabajo Nacional (FOMENT) og PIMEC (sammenslutningen af SMV'er i Catalonien) analyserede fremtidsudsigterne for det regionale arbejdsmarked og de kvalifikationer, der efterspørges af virksomheder, der tilbyder job. Disse arbejdsmarkedsparter var en del af den arbejdsgruppe, der skulle fastlægge den pakke af foranstaltninger, hvortil der anmodes om EGF-medfinansiering.

Komplementaritet med de foranstaltninger, der finansieres af nationale midler eller EU-midler

21.De spanske myndigheder har bekræftet, at de nedenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter.

22.Den samordnede pakke af individualiserede tilbud supplerer de foranstaltninger, der finansieres ved hjælp af andre nationale midler eller EU-midler, som f.eks. SOC's generelle tjenester (hjælp til jobsøgning, erhvervsvejledning og uddannelse).

Fremgangsmåder ved høringen af de tiltænkte støttemodtagere eller disses repræsentanter eller arbejdsmarkedets parter samt lokale og regionale myndigheder

23.De spanske myndigheder har oplyst, at forskellige aktører støttede EGF-ansøgningen. Der blev nedsat en arbejdsgruppe med repræsentanter for bl.a. SOC, CIAC og Agència per la Competitivitat de l'Empresa (ACCIÓ). Arbejdsgruppen mødtes to gange om ugen fra den 30. juli 2020 til den 14. december 2020. Arbejdsmarkedets parter (der er omhandlet i punkt 20) deltog også i processen. Arbejdsmarkedets parter gav officielt udtryk for deres støtte til de EGF-foranstaltninger, der skal tilbydes tidligere arbejdstagere hos Nissans leverandører på et møde afholdt den 26. november 2020.

Tiltænkte støttemodtagere og foreslåede foranstaltninger

Tiltænkte støttemodtagere

24.Det anslåede antal afskedigede arbejdstagere, der forventes at deltage i foranstaltningerne, er på 450. Fordelingen af arbejdstagerne efter køn, alder og uddannelsesniveau er som følger:

Kategori Antal tiltænkte

støttemodtagere Køn: Mænd: 250 (55,6 %) Kvinder: 200 (44,4 %) Ikkebinær 0 (0,0 %) Aldersgruppe: Under 30 år: 16 (3,5 %) 30-54-årige: 277 (61,6 %) Over 54 år: 157 (34,9 %) Uddannelsesniveau Sekundæruddannelse på første trin eller derunder 227 (50,4 %) Sekundæruddannelse på andet trin eller niveauet mellem sekundær og tertiær uddannelse 108 (24,0 %) Tertiær uddannelse 115 (25,6 %)

Foreslåede foranstaltninger

25.De individualiserede tilbud til afskedigede arbejdstagere omfatter følgende foranstaltninger:

–Generelle informations- og velkomstmøder. Dette omfatter generelle oplysninger om tilgængelige rådgivnings- og uddannelsesprogrammer, tilskud og incitamenter samt udredning af arbejdstagernes profil. Da foranstaltningen gennemføres i samarbejde med klyngen af bilindustrivirksomheder i Catalonien, har arbejdstagerne mulighed for at afklare deres karrieremuligheder inden for bilindustrien og beslutte sig for, om de vil opkvalificere sig og blive i sektoren eller undergå omskoling for at finde beskæftigelse i andre sektorer.

–Forberedende workshopper fokuserede på forskellige jobsøgningsmetoder og centrale aspekter af jobsøgning, som f.eks. udarbejdelse af CV'er, jobsamtaler og gruppedynamik osv. Dette suppleres med mere detaljerede oplysninger om omplacering, sektorer, der kræver tilladelser eller kompetencebeviser, og certificering af kompetencer og bløde færdigheder, der er erhvervet i arbejdssituationer. For personer, der overvejer at blive selvstændige, er der workshopper om virksomhedsetablering.

–Der gives erhvervsvejledning på bilaterale møder med en vejleder. Vejlederen vil sammen med arbejdstageren forberede et individualiseret forløb henimod beskæftigelse eller selvstændig virksomhed. Uddannelsesbehovene vil også blive fastlagt under disse møder.

–Uddannelse. Dette vil omfatte 1) uddannelse i horisontale kompetencer, som f.eks. personlig udvikling, forebyggelse af erhvervsrisici, fremmedsprog og uddannelse som undervisere, 2) omskoling af erhvervsuddannelse for at tage hensyn til identificerede behov på det lokale arbejdsmarked som vedligeholdelse af bygninger og udstyr i byområder, lageroperationer, lagerlogistik, HACCP, fødevaresikkerhed, fødevarehåndtering osv. og 3) opkvalificering af erhvervsuddannelse for at imødekomme de i bilindustrien ønskede færdigheder, som f.eks. svejseteknikker (TIG, MIG/MAG-svejsning, automatsvejsning, specielle svejseteknikker osv.), industrielt design (2D og 3D-mekanisk design, CAD, systemer til integration af CAD-CAM osv.), maskinel bearbejdning (CNC-programmering, fortolkning af CNC-planer, operatør af værktøjsmaskiner og værktøjsmager osv.) og vedligeholdelse (elektrisk, hydraulisk og pneumatisk automatisering, programmerbare automatiseringer, vedligeholdelse af valse- og transmissionssystemer, vedligeholdelse af hybridkøretøjer og elkøretøjer osv.) samt 4) praktikophold i virksomheder. Formålet hermed er at fremme en uddannelseserfaring i et reelt arbejdsmiljø.

–Støtte til iværksætteri. Med henblik på at udvikle levedygtige virksomheder eller projekter til selvstændige vil arbejdstagere, der er interesserede i at blive selvstændige, modtage støtte i form af uddannelse og en individualiseret mentor-ordning igennem iværksættelsesforløbet. Det kan omfatte planlægning, gennemførelse af feasibility-undersøgelser, udarbejdelse af forretningsplaner, hjælp til at identificere finansieringsmuligheder osv.

–Virksomhedsetablering. Arbejdstagere, der starter deres egen virksomhed eller virksomhed som selvstændig, får op til 5 000 EUR til dækning af etableringsomkostningerne.

–Intensiv hjælp til jobsøgning, herunder aktiv undersøgelse af lokale og regionale beskæftigelsesmuligheder (også for selvstændige erhvervsdrivende) og jobmatchning.

–Vejledning efter tilbagevenden til arbejdsmarkedet. De arbejdstagere, der vender tilbage til arbejdsmarkedet, får vejledning i de første måneder for at undgå eventuelle problemer på den nye arbejdsplads.